**Тэма:** Ефрасіння Полацкая

**Мэты:**

- паказаць вучням, у чым заключаліся сутнасць і значэнне рэлігійнай і асветніцкай дзейнасці Ефрасінні Полацкай, раскрыць вялікую гуманістычную ролю яе намаганняў служыць свайму народу і сваёй Радзіме;

- садзейнічаць развіццю аналітычных здольнасцей;

- фарміраваць уменні працаваць з гістарычнымі дакументамі, картамі, партрэтамі гістарычных асоб і ілюстрацыямі;

- выхоўваць у вучняў высокія маральныя якасці, пачуццё асабістага грамадзянскага абавязку перад сваёй Радзімай.

**Тып урока:** урок-даследаванне

**Абсталяванне:** мультымедыйная прэзентацыя; партрэт Ефрасінні Полацкай; малюнкі і фотаздымкі архітэктурных помнікаў Полацка; карткі з заданнямі, падручнік, тэсты.

**Ход урока**

**1. Арганізацыйны этап.**

- Добрай раніцы!

- Давайце падорым усмешку адзін аднаму і гасцям, каб усім стала ўтульна і прыемна.

- Каб стварыць добры настрой, наш урок мы пачнем з паэтычнай хвілінкі і паслухаем верш Яніны Жабко пра нашу Радзіму.

Ты такі ненаглядны — Мой радзімы куточак зямлі. Ты такі ненаглядны — Край, дзе крылы ўзнімаюць буслы,

Дзе асколачкам неба Васілёк у мірным полі цвіце І ля кожнай хацінкі

Прыгажуня бяроза расце,

Край азёраў глыбокіх І чаромхавых белых завей, Ідэалаў высокіх, Працавітых і шчырых людзей.

- Шмат паэтаў і пісьменнікаў усхвалялі нашу краіну ў вершах, апавяданнях і другіх мастацкіх творах.

- Праглядзеўшы слайды, праслухаўшй верш, падбярыце, калі ласка, і вы словы пра Беларусь.

( Светлая, чыстая, белая, утульная, міралюбівая, добразычлівая, з блакітнымі вачыма, пад белымі крыламі…)

- Малайцы! Вельмі прыемна слухаць такія пяшчотныя словы, гэта яшчэ раз сведчыць аб тым, што ўсе мы любім нашу краіну, нашу Радзіму.

Сёння мы з вамі прадоўжым наша даследаванне славутых імёнаў Бацькаўшчыны. Месца правядзення доследу – горад Полацк. Навуковая група – вучні нашага класа. Да адпраўкі на аб’ект гатовы? Патрэбнае для даследчай працы абсталяванне: падручнікі, атласы, алоўкі – прысутнічае?

* Як нам не пераблытаць дарогу?
* Для гэтага ў вас на партах ляжаць маршрутныя лісты.

**2. Праверка дамашняга задання.**

Я атрымала ліст ад мудраца. Паслухайце, аб чым ён піша:

- Я шмат дзе быў, шмат чаго бачыў. Шмат дарог прайшлі мае ногі. Зараз свой шлях трымаю ў слаўны горад Полацк. Я чуў, што ваша даследчая каманда таксама туды збіраецца? У мяне ёсць вельмі цікавыя аркушы паперы. Можа, яны вас зацікавяць?

- Ну што, мае маленькія навукоўцы, давайце прачытаем, што ў гэтых лістах.

*(Настаўнік раздае вучням тэсты па пройдзенай тэме.)*

**Тэст**

1. Як называўся горад, у якім правіў Усяслаў Чарадзей?

2. Растлумачце, чаму гэтага князя празвалі Чарадзеем?

3. Колькі год было Усяславу Чарадзею, калі ён пачаў княжыць?

4. Дзе і па загадзе каго быў пабудаваны Сафійскі сабор?

5. Назавіце год, у якім адбылася бітва на рацэ Нямізе.

6. Па знешнім выглядзе, адзенні пазнайце, да якога саслоўя належаць людзі. Злучыце словы з малюнкамі.

***гараджане сяляне рамеснікі***

  

*(Самаправерка на слайдзе)*

- Давайце яшчэ раз ўспомнім, з якой гістарычнай асобай мы пазнаёміліся на мінулым уроку? Зараз вы ўбачыце партрэт, вам трэба ўспомніць, хто гэта, назваць яго імя і сказаць, чым запомніўся вам гэты гістарычны персанаж.

- Мы шмат чаго новага даведаліся пра Усяслава Чарадзея. Усяслаў Чарадзей яркай зоркай прамчаўся па трывожным небасхіле адзінаццатага стагоддзя. Пры ім полацкае княства дасягнула найвышэйшай магутнасці. Народ навякі запомніў адважнага і рашучага Усяслава Чарадзея.

**3. Паведамленне тэмы і мэты урока.**

З заданнем вы справіліся. Мы смела крочым далей.

Наш родны край вельмі багаты на славутых людзей. Сапраўды, нам ёсць чым і кім ганарыцца. У часы ліхалецця нашы продкі са зброяй у руках мужна абаранялі ад ворага сваю зямлю. Будавалі вёскі і гарады, узводзілі велічныя храмы, неслі Божае слова ў асяроддзе вернікаў, засявалі ніву асветы зярнятамі ведаў. Асобай пашаны заслугоўвае наша знакамітая зямлячка Ефрасіння Полацкая. Яе асоба і будзе з’яўляцца **прадметам нашага даследавання.**

Паспрабуйце **сфармуляваць** **задачы да нашага урока-даследавання.**

*(Вучні самі вызначаюць задачы даследавання.)*

*- Даведацца, хто такая Ефрасіння Полацкая.*

*- Даведацца, які ўклад яна ўнесла ў гісторыю Беларусі?*

**4. Пастаноўка праблемнага пытання.**

У гістарычнай навуцы Ефрасінню Полацкую называюць рэлігійна-асветніцкім дзеячам. Што гэта значыць? Адказы на гэтыя і іншыя пытанні вы атрымаеце на сённяшнім уроку. Перад пачаткам нашага даследавання трэба **сфармуляваць гіпотэзу**, якая будзе пацверджана у час правядзення даследавання матэрыялу: Ефрасіння Полацкая ўсё сваё жыццё прысвяціла служэнню сваёй Радзіме, сваім людзям.

**5. Вывучэнне новай тэмы.**

*Настаўнік звяртае ўвагу на партрэт Ефрасінні Полацкай у вучэбным дапаможніку, на дошцы і на слайдзе. Вучням прапануецца ўважліва разгледзець выяву святой: адзенне, рукі, твар, а таксама рэчы.*

**Даследчая праца.**

* Чаму партрэт Ефрасінні Полацкай адлюстраваны на іконе?
* Пра што сведчыць німб вакол яе галавы?
* Чаму адзенне Ефрасінні Полацкай чорнага колеру?
* Пра што могуць сведчыць задуменны позірк, прыгожы і сур’ёзны выраз твару, пакорліва складзеныя рукі?

**Праца ў групах з гістарычнымі дакументамі.**

Працягваем наша даследаванне. Зараз перад вамі гістарычны дакумент і сучасныя звесткі аб жыцці і дзейнасці Ефрасінні Полацкай.

Першая група чытае і абмяркоўвае гістарычную вытрымку і шукае адказы на пытанні:

1. Дзе нарадзілася Ефрасіння Полацкая?
2. Як звалі бацьку Ефрасінні Полацкай?
3. Хто кіраваў пасадам Сафійскага сабора?
4. Як называецца царква, якую пабудавалі па загадзе Ефрасінні Полацкай?

***Урывак з «Аповесці жыцця і смерці святой****…».*

Быў у горадзе Полацку князь Усяслаў, і меў жа ён многа сыноў. І быў у яго меншы сын іменем Георгій, ад якога і нарадзілася счаснае дзяўчо тое, якое назвалі ўчным імем Прадслава. І была дзяўчынка тая вельмі здольная да кніжнай навукі… Так любіла вучыцца яна, што дзівіўся бацька з любові такой да навукі. І па ўсіх гарадах разышлася слава пра яе мудрасць… Хараство ж яе многіх слаўных князёў прыводзіла да бацькі яе: хацеў кожны з іх заручыць яе сыну свайму. Прадслава ж, пачуўшы тое, пайшла ў манастыр.

Так жыла яна нейкі час у манастары, а пасля папрасіла епіскапа Іллю, што кіраваў пасадам Святой Сафіі ў Полацку, каб той дазволіў ёй жыць у царкве Святой Сафіі ў мураванай келлі. І ён дазволіў ёй жыць там. І ўвайшла яна туды <…>, і пачала пісаць кнігі сваімі рукамі, і прыбытак ад продажу іх аддавала тым, хто быў у беднасці.

Пасля ж гэтага паставіла Ефрасіння царкву каменную Святога Спаса, і збудавала тую царкву за 30 тыдняў. <…> І задумала паставіць другую царкву мураваную, Святой Багародзіцы. І аздобіла ўсю зямлю Полацкую сваімі багалепнымі манастырамі».

Другая група чытае і абмяркоўвае сучасныя звесткі, шукае дапаўненні да першага дакумента, тое, пра што не сказана ў гістарычным варыянце.

***Сучасныя звесткі.***

Дачка полацкага князя Святаслава (Георгія), унучка Усяслава Чарадзея Прадслава. Жыццё прысвяціла Богу. У 12-гадовым узросце насуперак волі бацькоў пайшла ў манастыр. Перапісвала кнігі, а атрыманыя ад іх продажу грошы аддавала бедным. Заснавала жаночы і мужчынскі манастыры. Пабудавала цэрквы Спаса і Багародзіцы. Пры жаночым манастыры заснавала школу, мабыць, першую на Полацкай зямлі. Па яе заказу у 1161 годзе Лазар Богша зрабіў крыж, які цяпер лічыцца найкаштоўнейшым гістарычным помнікам.

Клапацілася аб народзе, несла яму асвету, засцерагала ад вайны і міжусобіц. Папярэджвала, што яны могуць прывесці Бацькаўшчыну да пагібелі. У канцы жыцця здзейсніла духоўны подзвіг: адправілася ў якасці паломніцы ў Палесціну да Труны Гасподняй. Там і памерла.

Ефрасіння першай з жанчын сярод усходнеславянскіх народаў абвешчана праваслаўнай царквой святой. Мошчы яе былі перавезены з Іерусаліма ў Кіева-Пячорскую лаўру, а затым на радзіму, у Полацк, дзе і захоўваюцца. Дзень памяці святой адзначаецца штогод 5 чэрвеня. Ефрасіння Полацкая лічыцца нябеснай заступніцай беларускай зямлі.

*Кожная група робіць вывады па сваім даследаванні.*

Пытанні для абмеркавання і абагульнення:

* У якім паведамленні больш утрымліваецца звестак пра Ефрасінню?
* Якімі гістарычнымі фактамі другое паведамленне дапаўняе першае?
* Якімі новымі звесткамі пра Ефрасінню Полацкую вы папоўнілі свае веды?
* Што, на вашу думку, было найбольш каштоўным у дзейнасці Ефрасінні Полацкай?

**Фізкультхвілінка.**

- Зараз праверым, як вы ўважліва глядзелі і слухалі.

- Устаньце, калі ласка!

Зараз я назаву сцвярджэнні, калі яны правільныя пляскайце ў далоні, а калі не – прысядайце.

1. **Ефрасіння Полацкая нарадзілася ў Полацку. +**
2. **Ефрасіння Полацкая ад нараджэння насіла імя Анастасія. –**
3. **Дзедам Еўфрасінні быў Усяслаў Чарадзей +**
4. **Ефрасіння Полацкая будавала замкі. –**
5. **Ефрасіння Полацкая перапісвала кнігі. +**
6. **Ефрасіння Полацкая вучыла дзяўчынак пры манастыры.+**

Калі згодны - памяняйцеся месцамі з суседам, а калі не, то стойце на месцы. *(Мяняюцца парамі.)*

1. **Ефрасіння Полацкая кіравала дзяржавай.-**
2. **Ефрасіння заснавала манастыр на беразе ракі Палаты. +**
3. **Жаночы манастыр у Полацку называецца Спаса-Ефрасіннеўскі. +**
4. **Ігуменняй манастыра стала Рагнеда. –**
5. **Царква, пабудаваная па заказу Ефрасінні, называецца Спаскай. +**

**6. Замацаванне вывучанага матэрыялу.**

**Работа з картай.**

Вучням прапануецца назваць гарады і краіны, якія ёсць у паведамленнях. Знайсці і паказаць іх. Настаўнік звяртае ўвагу на тое, у якой паслядоўнасці гарады былі звязаны з Ефрасінняй Полацкай пры жыцці і пасля смерці.

На картах-схемах кропкамі абазначаны гарады, якія ўжо называліся. Вучням прапануецца напісаць іх назвы. Затым робяцца ўдакладненні. У выніку работы атрымліваецца наступная карта-схема.

Да класнай дошкі прымацоўваюцца карты-схемы.

**Падарожжа Ефрасінні Полацкай**

**у Святую зямлю і вяртанне яе мошчаў**

**1104г. .Полацк 1910г.**

**. Кіеў 1187г.**

**Канстанцінопаль.**

**. Палесціна, Іерусалім,**

**каля 23 або 25 мая 1173 г.**

-Дайце каментарыі да пабудаванай карта-схемы.

Вучні робяць яго зыходзячы з матэрыялаў паведамленняў.

На схіле жыцця Ефрасіння вырашыла здзейсніць подзвіг-паломніцтва ў Іерусалім – святую зямлю. Пасля непрацяглага наведання Канстанцінопаля Ефрасіння нарэшце дасягае мэты свайго падарожжа. Вясной у 1173 г. яна дасягнула Іерусаліма. Захварэўшы ў дарозе памерла і была пахавана ў Іерусалімскім манастыры святога Феадосія.

Праз 14 гадоў у 1187 г. праваслаўныя манахі перанеслі яе дамавіну ў Кіеў і перапахавалі ў Кіева-Пячорскай Лаўры.

У 1910 г. Святыя мошчы асветніцы даставілі ў заснаваны ёю Спаса-Ефрасіньеўскі манастыр у Полацку, дзе яны захоўваюцца і сёння.

**Работа з ілюстрацыямі.**

*Сафійскі сабор і Спаса-Ефрасіннеўская царква ў Полацку.*

- Спаса-Ефрасіннеўская царква – гэта адзін з самых прыгожых будынкаў 12 ст., якія захаваліся да нашага часу. Старажытны рукапіс сведчыць, што аднойчы ноччу Ефрасіні ўявілася нібыта перад ёй з’явіўся анёл і параіў ёй пабудаваць царкву ў сяльцы на рацэ Палаце. І Ефрасіння адразу пачала дзейнасць па будаўніцтву храма.

Спаса-Ефрасіннеўская царква была змуравана вельмі хутка, усяго за 30 тыдняў. Яна нагадвае белую птушачку, якая нібыта адпачывае на зялёным лузе. Царква пабудавана так, што здаецца, быццам бы яна імкнецца ў неба. Сцены царквы ў сярэдзіне пакрыты дзівоснымі малюнкамі, якія захаваліся да нашых дзён. Спаса-Ефрасінеўская царква знаходзіцца на тэрыторыі манастыра, дзе жыла Ефрасіння.

Настаўнік прапануе вучням уважліва разгледзець ілюстрацыі і адказаць на пытанні:

* Як называюцца змешчаныя на дошцы храмы?
* У якіх гарадах яны былі ўзведзены?
* Да якога часу адносяцца гэтыя будынкі?
* Якое дачыненне мела Ефрасіння Полацкая да Сафійскага сабора?
* Чаму ў Полацку адна царква называецца Спаса-Ефрасіннеўскай?
* Ці захаваліся гэтыя помнікі дойлідства да нашага часу?

У кожнага народа ёсць свае святыні, якія яны вельмі шануюць. У беларускага народа таксама ёсць такая святыня, якая звязана з імем Ефрасінні Полацкай.

Зрабіце пашпарт крыжа Ефрасінні Полацкай карыстаючыся падручнікам.

* Крыж выраблены ў … годзе (1161)
* Крыж заказаны … (Ефрасінняй Полацкай)
* Крыж зроблены майстарам … (Лазарам Богшай)
* Вышыня Крыжа … (51 см)
* Крыж упрыгожаны … (пазалочанымі срэбнымі пласцінамі, каштоўнымі камянямі, намаляваны вобразы святых)
* У спецыяльных гнёздах крыжа знаходзіліся …(кроплі крыві Ісуса Хрыста, кавалачак ад драўлянага крыжа, на якім яго распялі)

**Паведамленне вучня.**

***Адраджэнне крыжа Ефрасінні Полацкай****.* Полацкі крыж, які зрабіў майстар Лазар Богша, знік у 1941 годзе і месца яго знаходжання невядома. У 1992 годзе ў Мінску на першым сходзе беларусаў блізкага замежжа была прынята пастанова аб аднаўленні сімвала беларускай нацыі — Жыватворнага Крыжа св. Ефрасінні Полацкай. Работа над копіяй крыжа доўжылася больш за 5 гадоў мастаком з Брэста Мікалаем Кузьмічом.

**7. Падвядзенне вынікаў урока.**

Каб замацаваць нашы веды, каб яны былі больш трывалымі кожная група атрымае сваё заданне:

1-ая група дае характарыстыку Ефрасінні Полацкай, як асветніцы;

2-ая – як гуманіста

3-я – як рэлігійнага дзеяча

4-я – як святой асобы

У кожнага на стале ёсць характарыстыкі, кожнай групе неабходна адабраць адпаведныя.

* *Манастыр – месца пражывання манахаў*
* *Манах – чалавек, які жыве ў царкоўнай абшчыне па правілах царквы.*
* *Гуманізм – любоў да людзей, павага да чалавечай годнасці.*
* *Святы –чалавек, які ўсё сваё жыццё прысвяціў служэнню Богу і рэлігіі, а пасля смерці прызнаны царквой нябесным заступнікам веруючых*
* *Асветнік – чалавек, які пашырае веды іншых*

**Ефрасіння Полацкая як гістарычная асоба**

**Рэлігійны дзеяч**

1.Стала манашкай

2.Адкрывала манастыры

3.Будавала цэрквы

4.Па яе заказу быў зроблены Святы Крыж

5.Ажыццявіла паломніцтва ў Іерусалім

**Асветніца**

1.Перапісвала кнігі

2.Адкрывала школы

3.Вучыла людзей грамаце

4.Выхоўвала людзей

**Гуманіст**

1.Дапамагала бедным

2.Клапацілася аб хворых

3.Вучыла жыць у сяброўстве

4.Папярэджвала варожасць

**Святая**

1. Жыццё прысвяціла богу

2.Пакланілася Труне Гасподняй

3.Узведзена праваслаўнай царквой у лік святых

4.З’яўляецца нябеснай заступніцай беларускай зямлі

Кожная група падводзіць вынікі свайго даследавання:

*Пад час сваёй даследчай дзейнасці мы выявілі, што...*

Жыццё і дзейнасць Ефрасінні Полацкай – яскравы прыклад вялікага служэння сваёй Айчыне, свайму народу.

**Выстаўленне адзнак.**

*(Ціха гучыць “Месяцавая саната” Л.Бетховена.)*

Гартаючы старонкі даўно мінулых дзён, мы не раз вярталіся ў сучаснасць, каб лепш зразумець і адчуць тую жыватворную сувязь, што існуе паміж пакаленнямі людзей, якія жылі, жывуць і будуць жыць на роднай нам зямлі. Гэту зямлю мы завём Бацькаўшчынай. Нам ёсць чым ганарыцца, ёсць з каго браць прыклад. Беларуская зямля дала славянскаму свету шмат выдатных асветнікаў. Але ж вытокі асветніцтва пачаліся з дзейнасці Ефрасінні Полацкай.

**8. Рэфлексія.**

Настаўнік звяртаецца да вучняў з пытаннямі:

* Ці спадабаўся вам сённяшні ўрок-даследаванне? Чаму?
* Ці дасягнулі мы пастаўленных мэт?
* Што вы скажаце наконт гіпотэзы, сфармуляванай у пачатку ўрока?

**9. Дамашняе заданне.**

Прачытаць с.50-55, адказаць на пытанні

Дадатковае заданне (на выбар)

1) падрыхтаваць паведамленне – апісанне крыжа Ефрасінні Полацкай;

2) падрыхтаваць паведамленне – апісанне Спаса-Ефрасіннеўскай царквы.

**Маршрутны ліст**

1. **Тэст**
2. Як называўся горад, у якім правіў Усяслаў Чарадзей?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Растлумачце, чаму гэтага князя празвалі Чарадзеем?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Колькі год было Усяславу Чарадзею, калі ён пачаў княжыць?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Дзе і па загадзе каго быў пабудаваны Сафійскі сабор?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Назавіце год, у якім адбылася бітва на рацэ Нямізе.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Па знешнім выглядзе, адзенні пазнайце, да якога саслоўя належаць людзі. Злучыце словы з малюнкамі

***гараджане сяляне рамеснікі***

  

**2.** **Праца з гістарычнымі дакументамі**

|  |  |  |  |
| --- | --- | --- | --- |
| №п/п | Пытанні | Гістарычныя звесткі | Сучасныя  звесткі |
| 1. | Дзе нарадзілася Ефрасіння Полацкая? |  |  |
| 2. | Як звалі бацьку Ефрасінні Полацкай? |  |  |
| 3. | Хто кіраваў пасадам Сафійскага сабора? |  |  |
| 4. | Як называюцца цэрквы, якія пабудавалі па загадзе Ефрасінні Полацкай? |  |  |

**3. Пашпарт крыжа Ефрасінні Полацкай**

* Крыж выраблены ў \_\_\_\_\_\_\_\_\_\_ годзе
* Крыж заказаны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Крыж зроблены майстарам \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Вышыня Крыжа \_\_\_\_\_\_\_см
* Крыж упрыгожаны\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* У спецыяльных гнёздах крыжа знаходзіліся \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Ефрасіння Полацкая як гістарычная асоба**

|  |  |  |  |
| --- | --- | --- | --- |
| Асветніца | Гуманіст | Рэлігійны дзеяч | Святая асоба |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Першая група чытае і абмяркоўвае гістарычную вытрымку і шукае адказы на пытанні:

1. Дзе нарадзілася Ефрасіння Полацкая?

2. Як звалі бацьку Ефрасінні Полацкай?

3. Хто кіраваў пасадам Сафійскага сабора?

4. Як называецца царква, якую пабудавалі па загадзе Ефрасінні Полацкай?

***Урывак з «Аповесці жыцця і смерці святой****…».* Быў у горадзе Полацку князь Усяслаў, і меў жа ён многа сыноў. І быў у яго меншы сын іменем Георгій, ад якога і нарадзілася счаснае дзяўчо тое, якое назвалі ўчным імем Прадслава. І была дзяўчынка тая вельмі здольная да кніжнай навукі… Так любіла вучыцца яна, што дзівіўся бацька з любові такой да навукі. І па ўсіх гарадах разышлася слава пра яе мудрасць… Хараство ж яе многіх слаўных князёў прыводзіла да бацькі яе: хацеў кожны з іх заручыць яе сыну свайму. Прадслава ж, пачуўшы тое, пайшла ў манастыр.

Так жыла яна нейкі час у манастары, а пасля папрасіла епіскапа Іллю, што кіраваў пасадам Святой Сафіі ў Полацку, каб той дазволіў ёй жыць у царкве Святой Сафіі ў мураванай келлі. І ён дазволіў ёй жыць там. І ўвайшла яна туды <…>, і пачала пісаць кнігі сваімі рукамі, і прыбытак ад продажу іх аддавала тым, хто быў у беднасці.

Пасля ж гэтага паставіла Ефрасіння царкву каменную Святога Спаса, і збудавала тую царкву за 30 тыдняў. <…> І задумала паставіць другую царкву мураваную, Святой Багародзіцы. І аздобіла ўсю зямлю Полацкую сваімі багалепнымі манастырамі».

Другая група чытае і абмяркоўвае сучасныя звесткі, шукае дапаўненні да першага дакумента, тое, пра што не сказана ў гістарычным варыянце.

1. Дзе нарадзілася Ефрасіння Полацкая?

2. Як звалі бацьку Ефрасінні Полацкай?

3. Хто кіраваў пасадам Сафійскага сабора?

4. Як называецца царква, якую пабудавалі па загадзе Ефрасінні Полацкай?

***Сучасныя звесткі.***Дачка полацкага князя Святаслава (Георгія), унучка Усяслава Чарадзея Прадслава. Жыццё прысвяціла Богу. У 12-гадовым узросце насуперак волі бацькоў пайшла ў манастыр. Перапісвала кнігі, а атрыманыя ад іх продажу грошы аддавала бедным. Заснавала жаночы і мужчынскі манастыры. Пабудавала цэрквы Спаса і Багародзіцы. Пры жаночым манастыры заснавала школу, мабыць, першую на Полацкай зямлі. Па яе заказу у 1161 годзе Лазар Богша зрабіў крыж, які цяпер лічыцца найкаштоўнейшым гістарычным помнікам.

Клапацілася аб народзе, несла яму асвету, засцерагала ад вайны і міжусобіц. Папярэджвала, што яны могуць прывесці Бацькаўшчыну да пагібелі. У канцы жыцця здзейсніла духоўны подзвіг: адправілася ў якасці паломніцы ў Палесціну да Труны Гасподняй. Там і памерла.

Ефрасіння першай з жанчын сярод усходнеславянскіх народаў абвешчана праваслаўнай царквой святой. Мошчы яе былі перавезены з Іерусаліма ў Кіева-Пячорскую лаўру, а затым на радзіму, у Полацк, дзе і захоўваюцца. Дзень памяці святой адзначаецца штогод 5 чэрвеня. Ефрасіння Полацкая лічыцца нябеснай заступніцай беларускай зямлі.

**Падарожжа Ефрасінні Полацкай**

**у Святую зямлю і вяртанне яе мошчаў.**

На схіле дзён Ефрасіння адважылася на духоўны ўчынак. У сярэдзіне зімы 1167 г. яна разам з малодшым братам Давыдам, стрыечнай сястрой Еўпраксіяй і іншымі спадарожнікамі накіравалася ў якасці паломніцы ў Палесціну да Труны Гасподняй. Пасля непрацяглага наведання Канстанцінопаля Ефрасіння нарэшце дасягае мэты свайго падарожжа. Аслабелая жанчына цяжка захварэла і 23(24) мая 1173 г. памерла. Цела памерлай Давід і Еўпраксія з адпаведнымі ўшанаваннямі паклалі ў Феадосіевым манастыры непадалёку ад Іерусаліма. Пасля заваявання Палесціны ў 1187 г. рэшткі цела (мошчы) Ефрасінні былі вывезены і змешчаны ў дальніх пячэрах Кіева-Пячэрскай лаўры. I толькі ў 1910 г. цела асветніцы вярнулася з трыумфам на радзіму ў Полацк.

**1. Стала манашкай**

**2. Адкрывала манастыры**

**3. Будавала цэрквы**

**4. Па яе заказу быў зроблены Святы Крыж**

**5. Ажыццявіла паломніцтва ў Іерусалім**

**1. Перапісвала кнігі**

**2. Адкрывала школы**

**3. Вучыла людзей грамаце**

**4. Выхоўвала людзей**

**1. Дапамагала бедным**

**2. Клапацілася аб хворых**

**3. Вучыла жыць у сяброўстве**

**4. Папярэджвала варожасць**

**1. Жыццё прысвяціла богу**

**2. Пакланілася Труне Гасподняй**

**3. Узведзена праваслаўнай царквой у лік святых**

**4. З’яўляецца нябеснай заступніцай беларускай зямлі**